# data[].attributes.location_name
Σύρος, Ελλάδα

# data[].attributes.headline
Σύρος, Ελλάδα

# data[].attributes.subject
Σύρος, Ελλάδα

# data[].attributes.body
Αν ζήσει κανείς το Πάσχα στη Σύρο, θα βιώσει μια αξέχαστη εμπειρία. Εδώ στην <<καρδιά>> του Αιγαίου, η αρμονική συνύπαρξη ορθόδοξων και καθολικών σηματοδοτεί το νησί τούτο, που 'χει τις χάρες όλες. Μεγάλο Σάββατο Στις ορθόδοξες εκκλησίες της Ερμούπλης,μόλις έχει γίνει η πρώτη Ανάσταση, οι ιερείς σκορπούν φύλλα λεμονιάς και οι πιστοί χτυπούν έντονα τα στασίδια (έθιμο παλιό, για να φύγει το κακό). Το βράδυ του Μεγάλου Σαββάτου η πιο φαντασμαγορική Ανάσταση γίνεται στην κορυφή της Ερμούπολης, στην εκκλησία της Ανάστασης, με πολλά βεγγαλικά και εντυπωσιακά πυροτεχνήματα που φωτίζουν την νύχτα.
Μελίνα Γκλιάτη

# data[].attributes.body
Το Πάσχα στην Κύπρο είναι πάντα εναλλακτικό και σίγουρο ξεχωριστό ! Η παράδοση της Κύπρου συναντά τον Χριστιανισμό συνθέτοντας μερικά από τα ωραιότερα πασχαλινά έθιμα και όχι μόνο ! Τις μέρες πριν την Λαμπρή , οι νοικοκυρές στο χωριό κάνουν τον γενικό καθαρισμό του σπιτιού . Μετά ετοιμάζουν τα παξιμάδια τους , καθώς επίσης και τις περίφημες φλαούνες , ενώ την μεγάλη Πέμπτη βάφουν τα κόκκινα αυγά, τα οποία θα τσουγκρίσουν μετά την Ανάσταση . Το παραδοσιακό βάψιμο των αυγών γίνεται με το Λιζάρι . Το Σάββατο του Λαζάρου ομάδες με παιδιά , γυρίζουν όλα τα σπίτια του χωριού και ψάλουν τον Λάζαρο . Οι νοικοκυρές τους προσφέρουν σαν δώρο φρέσκα αυγά για να τα βάψουν , φλαούνες και χρήματα . Την μεγάλη Πέμπτη , οι εικόνες του εικονοστασίου καλύπτονται με μαύρα σε ένδειξη πένθους . Το ίδιο βράδυ στήνουν μέσα στην εκκλησία πάνω σ' ένα τραπέζι , ομοίωμα σταυρού με το Χριστό πάνω , ενώ στα δεξιά και αριστερά βάζουν ομοίωμα του Αποστόλου Ιωάννη και της μητέρας του Χριστού . Την Μεγάλη Παρασκευή το πρωί γίνεται ο στολισμός του επιταφίου από τις κοπέλες του χωριού . Νέες και νέοι ψάλλουν τον επιτάφιο θρήνο , ενώ τρεις κοπέλες ντυμένες μυροφόρες , ραίνουν τον Χριστό με μύρα , αρώματα και άνθη . Το μεγάλο Σάββατο , το πρωί κατά την διάρκεια της λειτουργίας και την στιγμή που ο ιερέας θα πει το << Ανάστα ο Θεός >> , οι πιστοί θα χτυπήσουν τους σκάμνους και τα μαύρα ρούχα που καλύπτουν τις εικόνες θα πέσουν . Γύρω στις 11:00 το βράδυ χτυπούν χαρμόσυνα οι καμπάνες , για να καλέσουν όλους τους Χριστιανούς να πάνε στην πιο χαρούμενη λειτουργία της Χριστιανοσύνης !

# data[].attributes.location_name
Ρόδος, Ελλάδα

# data[].attributes.headline
Ρόδος, Ελλάδα

# data[].attributes.subject
Ρόδος, Ελλάδα

# data[].attributes.body
Τις ημέρες του Πάσχα η Ρόδος μπολιάζει τον κοσμικό της χαρακτήρα με τις απαραίτητες δόσεις κατάνυξης. Ήδη από την Μεγάλη Πέμπτη ανάβει ο Καλαφουνός, μια μεγάλη φωτιά που πρέπει να κρατήσει τουλάχιστον μέχρι την Ανάσταση για να καεί το ομοίωμα του Ιούδα. Τα στενά της Μεσαιωνικής Πόλης παραμένουν κατάλληλα διακοσμημένα καθόλη την Μεγάλη Εβδομάδα και αγγίζουν την πιο μυστηριακή τους στιγμή κατά τη διάρκεια της περιφοράς του επιταφίου του Αγίου Φανουρίου.

# data[].attributes.location_name
Ουρανούπολη, Ελλάδα

# data[].attributes.headline
Ουρανούπολη, Ελλάδα

# data[].attributes.subject
Ουρανούπολη, Ελλάδα

# data[].attributes.body
Στην Ουρανούπολη της Χαλκιδικής κάθε χρόνο δημιουργείται ένας εξαιρετικός Επιτάφιος, που η ομορφιά και η μοναδικότητά του προσελκύουν ανθρώπους από όλη την Ελλάδα, και το εξωτερικό, οι οποίοι καταφθάνουν στην περιοχή μόνο και μόνο για να συμμετάσχουν στη μυσταγωγία της ετοιμασίας και της περιφοράς του. Χιλιάδες χάντρες και λουλούδια για να δημιουργηθεί σαν «κέντημα» ο εξαιρετικός Επιτάφιος της Ουρανούπολης.

# data[].attributes.location_name
Θράκης, Κομοτηνή, Ελλάδα

# data[].attributes.headline
Θράκης, Κομοτηνή, Ελλάδα

# data[].attributes.subject
Θράκης, Κομοτηνή, Ελλάδα

# data[].attributes.location_name
Τραπεζούντα, Τουρκία

# data[].attributes.headline
Τραπεζούντα, Τουρκία

# data[].attributes.subject
Τραπεζούντα, Τουρκία

# data[].attributes.body
Το Σάββατο του Λαζάρου οι νοικοκυρές στον Πόντο το περνούσαν στην κουζίνα παρασκευάζοντας νηστίσιμα κουλούρια, τα λεγόμενα κερκέλια. Τα κερκέλια, λοιπόν, μαζί με λευκά αυγά τα έδιναν στα παιδιά, όταν το απόγευμα του Σαββάτου έβγαιναν για το βάεμαν, πήγαιναν, δηλαδή, από σπίτι σε σπίτι ψάλλοντας στην Ανάσταση του Λαζάρου.

Αφού, λοιπόν, ολοκλήρωναν τον ψαλμό, οι νοικοκυρές τους έδιναν κερκέλια και αυγά και ενίοτε καραμέλες. Πολλές φορές, όμως, λόγω της φτώχειας έδιναν στα παιδιά βρασμένο καρπό καλαμποκιού το οποίο ονομαζόταν τσιγκούλια.

Τα παιδιά, όταν έβγαιναν για το βάεμαν κρατούσαν ένα ανθισμένο κλαδί λεύκας κι ένα καλαθάκι για να βάζουν μέσα τ’ αυγά που θα μάζευαν.

Να σημειωθεί ότι τα κερκέλια που τους έδιναν οι νοικοκυρές τα περνούσαν σε σπάγκο και τα έβαζαν σαν περιδέραιο στο λαιμό τους ή έδεναν τη μία άκρη του πίσω στη μέση τους, κρατώντας την άλλη ελεύθερη. Κάθε κουλούρι που περνούσε από το σπάγκο πήγαινε έτσι πίσω στην πλάτη του παιδιού. Η πιο συνηθισμένη τακτική όμως ήταν να τα περνούν στο κλαδί που είχαν μαζί τους.

Κατά τη διάρκεια της περιπλάνησής τους στα σπίτια, στο δρόμο συναντιόντουσαν και με άλλα παιδιά και ρωτούσε ο ένας τον άλλον, «Πόσα ωβά εποίκες;», δηλαδή, «πόσα αυγά μάζεψες;». Είχαν έναν άτυπο ανταγωνισμό για το ποιος θα μαζέψει τα περισσότερα.

Στο τέλος της ημέρας, τα κερκέλια τα έδιναν στους γονείς τους, τα αυγά όμως τα φύλαγαν, για να τσουγκρίσουν το Πάσχα.

Tags

ΒΑΕΜΑΝ ΚΕΡΚΕΛΙΑ ΠΟΝΤΙΑΚΟ ΕΘΙΜΟ

# data[].attributes.location_name
Σαντορίνη, Ελλάδα

# data[].attributes.headline
Σαντορίνη, Ελλάδα

# data[].attributes.subject
Σαντορίνη, Ελλάδα

# data[].attributes.body
Ο Πύργος της Σαντορίνης εξ΄ ονόματός του βρίσκεται στη κορυφή του νησιού και είναι ορατός σχεδόν  απ΄ όλα τα σημεία του νησιού.

Εύστοχη η ιδέα της νεολαίας της περιοχής που την ξεκίνησαν κατά τις δύο τελευταίες δεκαετίες και γιορτάζεται μ΄ έναν ιδιαίτερο και ξεχωριστό τρόπο.
Αρωγός της προσπάθειας αυτής είναι και ο Δήμος Θήρας, ο οποίος οικονομικά συμβάλλει με το ποσό των 13.000 ανά έτος στην προσπάθεια αυτή.

Έτσι λοιπόν το βράδυ της Μ. Παρασκευής και λίγο πριν την έξοδο για την περιφορά του Επιταφίου, ανάβουν χιλιάδες διάσπαρτα τενεκεδάκια στις μάντρες και στις ταράτσες των σπιτιών και εκκλησιών, δηλαδή  σ΄ ολόκληρο το Ενετικό κάστρο και το μεσαιωνικό  χωριό του Πύργου.

Μέσα σ΄ αυτή την κατανυκτική και συναρπαστική ατμόσφαιρα, από χιλιάδες φλόγες που τρεμοπαίζουν, διέρχεται ο Επιτάφιος της περιοχής πλημμυρισμένος από τους γλυκούς εκκλησιαστικούς ύμνους και τα εγκώμια της ημέρας, αλλά και το άρωμα του θυμιάματος.

Πλήθος επισκεπτών έχουν κατακλύσει τα γραφικά σοκάκια της περιοχής, τους κεντρικούς δρόμους, αλλά και την πλατεία του χωριού.

# data[].attributes.attachment_link.title
εθιμα σαντορινη

# data[].attributes.location_name
Ύδρα, Ελλάδα

# data[].attributes.headline
Ύδρα, Ελλάδα

# data[].attributes.subject
Ύδρα, Ελλάδα

# data[].attributes.body
Το Πάσχα στην Ύδρα είναι σίγουρα διαφορετικό από οτιδήποτε άλλο έχετε ζήσει . Σε αυτό το νησί της Ελλάδος , με την ένδοξε ιστορία οι ντόπιοι ξέρουν να κρατούν τις παραδόσεις . Όποιος επιλέξει να περάσει εκεί αυτές τις μέρες θα ζήσει από κοντά τη μοναδική εμπειρία της περιφοράς του επιταφίου στη συνοικία Καμίνι. Ο επιτάφιος εδώ μπαίνει στη θάλασσα όπου διαβάζεται η Ακολουθία του Επιταφίου , δημιουργώντας μια ατμόσφαιρα κατανυκτική την οποία απολαμβάνουν κάθε χρόνο εκατοντάδες επισκέπτες του νησιού .Στη συνέχεια , τέσσερις επιτάφιοι συναντώνται στο κεντρικό λιμάνι.

# data[].attributes.location_name
Κορωνησία, Ελλάδα

# data[].attributes.headline
Κορωνησία, Ελλάδα

# data[].attributes.subject
Κορωνησία, Ελλάδα

# data[].attributes.body
Την ημέρα της Ανάστασης το πρωί συναντιόμαστε όλα τα παιδιά στην εκκλησία και φτιάχνουμε με παλιά ρούχα τον "Ιούδα".Τα μεγαλύτερα παιδιά ράβουν τα ρούχα και τον γεμίζουν με φύκια για το σώμα του.Το βράδυ πριν στις 9 πάμε και παίρνουμε από τις αυλές των σπιτιών ξύλα για να ανάψουμε το βραδυ την φωτια ώστε να καεί ο Ιούδας.Μετα πάμε ετοιμαζόμαστε και στις 11 ακολουθεί το Κάψιμο του Ιούδα και μετά στις 12 η Ανάσταση

# data[].attributes.location_name
Ασίνη, Αργολίδα, Ελλάδα

# data[].attributes.headline
Ασίνη, Αργολίδα, Ελλάδα

# data[].attributes.subject
Ασίνη, Αργολίδα, Ελλάδα

# data[].attributes.body
Το κάψιμο του Ιούδα : Ένα έθιμο που επικρατεί και σώζεται είναι το κάψιμο του Ιούδα, το Πάσχα. Τη Μεγάλη Παρασκευή ή το Μεγάλο Σάββατο μια ομάδα από νέους της Ασίνης μαζεύονται και κατασκευάζουν ένα αχυρένιο ομοίωμα του Ιούδα Ισκαριώτη.
Μόλις το κατασκευάσουν το βάζουν επάνω σε ένα καρότσι και το γυρίζουν σε όλο το χωριό. Το απόγευμα της Κυριακής του Πάσχα μετά τη Θεία Λειτουργία της Αγάπης, τοποθετούν τον Ιούδα πάνω σε ένα ικρίωμα και τον καίνε.

# data[].attributes.location_name
Πρέβεζα, Ελλάδα

# data[].attributes.headline
Πρέβεζα, Ελλάδα

# data[].attributes.subject
Πρέβεζα, Ελλάδα

# data[].attributes.location_name
Χίος, Ελλάδα

# data[].attributes.headline
Χίος, Ελλάδα

# data[].attributes.subject
Χίος, Ελλάδα

# data[].attributes.body
Όλοι θα έχετε δει τον ρουκετοπόλεμο το Πάσχα στη Χίο. Όσο κι αν το θέαμα εγκυμονεί κινδύνους, στο χωριό Βροντάδος της Χίου εκτοξεύονται αμέτρητες ρουκέτες από τις ενορίες του νησιού.

Αυτό το έθιμο επιβιώνει από την Τουρκοκρατία, ενώ πλέον με το άκουσμα του Χριστός Ανέστη ξεκινά ο πιο ιδιόρρυθμος «πόλεμος» μεταξύ των πιστών.
Οι δύο ενορίες που αντιμάχονται κάθε χρόνο στο Βροντάδος είναι η ενορία της Παναγίας της Ερειθιανής και η ενορία του Αγίου Μάρκου.

Αυτό είναι το πιο σημαντικό δρώμενο στο νησί της Χίου, όπου το Πάσχα είναι συγκλονιστικό και περιπετειώδες!

# data[].attributes.location_name
Πρέβεζα, Ελλάδα

# data[].attributes.headline
Πρέβεζα, Ελλάδα

# data[].attributes.subject
Πρέβεζα, Ελλάδα

# data[].attributes.body
Λεάνδρος Ζώτος
Μπότια
Συμβολισμός :
Το έθιμο αυτό προέρχται από την τουρκοκρατία όταν οι Πρεβεζάνοι έφτιαχναν μόνοι τους κροτίδες για να κρατήσουν μακρία τους Τούρκους τις ¨άγιες μέρες του Πάσχα και διατηρείται μέχρι και τις μέρες μας στο Σαιτάν Παζάρ και στις γειτονίες τις πόλης

# data[].attributes.attachment_link.title
αρχείο λήψης

# data[].attributes.location_name
Βόνιτσα, Αιτωλοακαρνανία, Ελλάδα

# data[].attributes.headline
Βόνιτσα, Αιτωλοακαρνανία, Ελλάδα

# data[].attributes.subject
Βόνιτσα, Αιτωλοακαρνανία, Ελλάδα

# data[].attributes.body
Ένα έθιμο που έχει παμπάλαιες ρίζες αναβιώνει κάθε χρόνο την Μεγάλη Εβδομάδα στη Βόνιτσα. Είναι το έθιμο ''αγραπνιές'' πίσω από το ιερό των Αγίων Αποστόλων στη συνοικία Μπούχαλη, όπου οι ''αγρυπνιστές'' βάζουν φωτιά σιγοτραγουδώντας ανατρεπτικά, καυστικά άσματα που σχετίζονται με το θείο δράμα αλλά και τα κοινωνικά δρώμενα της πόλης. -Μελίνα Γκατζίνη-

# data[].attributes.location_name
Λεωνίδιο, Ελλάδα

# data[].attributes.headline
Λεωνίδιο, Ελλάδα

# data[].attributes.subject
Λεωνίδιο, Ελλάδα

# data[].attributes.body
| Το έθιμο με τα αερόστατα
Στο Λεωνίδιο της Αρκαδίας, η νύχτα της Ανάστασης είναι η Νύχτα των Αερόστατων, έθιμο που ξεκίνησε στα τέλη του 19ου αιώνα. Η όμορφη πρωτεύουσα της Τσακωνίας μετατρέπεται σε ένα φαντασμαγορικό σκηνικό θεάματος.

Το έθιμο αυτό προέρχεται από ντόπιους ναυτικούς οι οποίοι γυρίζοντας τον κόσμο, εντυπωσιάστηκαν από κάποιο αντίστοιχο ασιατικό έθιμο. Στη συνέχεια, το μετέφεραν στην πατρίδα τους, που με το πέρασμα των χρόνων καθιερώθηκε και συνδυάστηκε με το εορτασμό του Ανάστασης.
Με το πρώτο "Χριστός Ανέστη" οι ενορίες καίνε το ομοίωμα του Ιούδα και αερόστατα ελευθερώνονται στον ουρανό. Η φαντασμαγορική ατμόσφαιρα συμπληρώνεται με βεγγαλικά, βαρελότα, δυναμιτάκια και με κάθε είδους πυροτεχνήματα. Έχει παρατηρηθεί πως όποιες καιρικές συνθήκες και να επικρατούν το βράδυ του Μεγάλου Σαββάτου, τη στιγμή της Ανάστασης επικρατεί σχετική νηνεμία, με ελαφρό δυτικό αεράκι.
Τα Αερόστατα, που είναι οι «πρωταγωνιστές» εκείνο το βράδυ, ετοιμάζονται εβδομάδες πριν από τη «μεγάλη» βραδιά.

Σχεδόν κάθε σπίτι κατασκευάζει το δικό του και στην ετοιμασία του συμμετέχει όλη η οικογένεια, μικροί και μεγάλοι.

Η τεχνική που χρησιμοποείται είναι ειδική και η προέλευση της χάνεται στα βάθη των χρόνων. Τα αερόστατα είναι φτιαγμένα από καλάμι και χαρτί.
Το μεγεθός τους ποικίλει, όμως δε ξεπερνάει τα δύο μέτρα. Τα μεγάλα απαιτούν από 32 έως 36 κόλλες χαρτί για να φτιαχτούν, τα μικρότερα χρειάζονται 8 κόλλες ενώ κάποια άλλα από 16 ή 18.
Για την πυροδότησή τους γίνεται χρήση ενός πανιού, εμποτισμένο με λάδι και πετρέλαιο, την "καλυμμάρα". Έχει παρατηρηθεί πως από κάθε ενορία αφήνονται περισσότερα από 100 αερόστατα το βράδυ της Ανάστασης.
Πηγή: hotels line

# data[].attributes.location_name
Ζάκυνθος, Ελλάδα

# data[].attributes.headline
Ζάκυνθος, Ελλάδα

# data[].attributes.subject
Ζάκυνθος, Ελλάδα

# data[].attributes.body
Το πάσχα στην ζάκυνθο είναι μοναδικό!Γίνεται κάτι διαφορετικό από τα άλλα μέρη της ελλάδας.Ο Επιτάφειος δεν βγαίνει την Μεγάλη Παρασκευή όπως τις άλλες εκκλησίες.Βγαίνει στις 3:00 το πρωί του Μεγάλου Σαββάτου,όπου ακολουθεί η Ανάσταση.Στις 7 το πρωί του Μ.Σαββάτου ρίχνουν οι νησιώτες τα πήλινα δοχεία από τα μπαλκόνια της πόλης.Αυτό το έθιμα λέγετε 'Gloria'και έρχεται από τους βενετούς.

# data[].attributes.location_name
Χανιά, Ελλάδα

# data[].attributes.headline
Χανιά, Ελλάδα

# data[].attributes.subject
Χανιά, Ελλάδα

# data[].attributes.body
Η περίοδος του Πάσχα αλλά και η προετοιμασία που αρχίζει με την νηστεία της σαρακοστής είναι ιδιαίτερη και στην Κρήτη. Τα κύρια φαγητά που παρασκευάζουν οι νοικοκυρές της Κρήτης για τη Σαρακοστή του Πάσχα είναι τα άγρια χόρτα: καλίτσες (γλυκά πρώιμα άγρια ραδίκια), ασκολύμπροι (ασκόλυμπρα άγρια-αγκάθινα χόρτα), τζόχοι (ζοχοί), ψικοσιρίδες (πικρώδη άγρια χόρτα), χοιρομουρήδες (άσχημα στην εμφάνιση, όμως νοστιμότερα άγρια χόρτα), σταμναγκάθι (αγκαθωτό ραδίκι), ραπανίδες και βεβαίως οι χοχλιοί (σαλιγκάρια βραστά, μπουμπουριστά), τα διάφορα γιαχνί, τα παπούλια (βραστά όσπρια), ο χυλός (με αλεσμένο στάρι), οι βρουβόπιτες (πίτες με χόρτα ή γούλες), τα κουκιά (βραστά και πουρέ).

Από το πρωί της Μεγάλης Πέμπτης οι γυναίκες καταγίνονται με το ζύμωμα. Ζυμώνουν τα καλιτσούνια (χειροποίητες πιτες με μυζήθρα, που παλιά γινόταν τηγανιστά και όχι στο φούρνο, όπως γίνεται σήμερα με τα καλούμενα λυχναράκια), τα τσουρέκια και τις λαμπροκουλούρες. Η λαμπροκουλούρα δεν έχει στη μέση τρύπα, όπως τα μικρά κουλούρια σήμερα για λόγους οικονομίας και στο κέντρο της μπαίνουν κανονικά τρία κόκκινα αβγά.

Το στόλισμα του Επιταφίου με λουλούδια και στεφάνια αρχίζει το βράδυ της Μεγάλης Πέμπτης με τις νοικοκυρές να προσπαθούν να στολίσουν τον "καλύτερο Επιτάφιο". Μετά την περιφορά παίρνουν τα λουλούδια στα σπίτια για να φέρουν ευλογία σε κάθε νοικοκυριό.

# data[].attributes.location_name
Κρήτη, Ελλάδα

# data[].attributes.headline
Κρήτη, Ελλάδα

# data[].attributes.subject
Κρήτη, Ελλάδα

# data[].attributes.body
Μεγάλο Σάββατο, το ομοίωμα του Ιούδα τοποθετείται πάνω στη ρεματιά με τα ξύλα, για το φόβο των Ιουδαίων, δηλαδή των γειτονικών χωριών που επιδιώκουν να κλάψουν τον Ιούδα. Το βράδυ της Ανάστασης, με το Χριστός Ανέστη, τα κοπέλια δίνουν (βάζουν) φωθιά στον Ιούδα, ο οποίος καίγεται με τα απαραίτητα μπαλοταρίσματα και ενώ ακόμα και εχθροί εκείνη την ημέρα δίνουν το φιλί της Αγάπης στο προαύλιο της εκκλησίας.

# data[].attributes.location_name
Κέρκυρα, Ελλάδα

# data[].attributes.headline
Κέρκυρα, Ελλάδα

# data[].attributes.subject
Κέρκυρα, Ελλάδα

# data[].attributes.body
Πάσχα στην Κέρκυρα. Τι άλλο να πει κανείς;

Οι Κερκυραίοι, άνθρωποι ευσεβείς και πιστοί στις παραδόσεις, αναβιώνουν ευλαβικά κάθε χρόνο τα παμπάλαια πασχαλινά τους έθιμα. Είναι δε τόσο πλούσιο το τοπικό εορτολόγιο που αξίζει πραγματικά να το ζήσουμε μέρα τη μέρα:

• Οι εκδηλώσεις του Κερκυραϊκού Πάσχα αρχίζουν από «των Βαγιώνε». Την Κυριακή των Βαΐων δηλαδή, με τη λιτάνευση –συνοδεία όλων των φιλαρμονικών της πόλης– του σεπτού σκηνώματος του Αγίου Σπυρίδωνα∙ ενός εθίμου που κρατά από το 1629 σε ανάμνηση του θαύματος του Αγίου για την απαλλαγή του νησιού από τη θανατηφόρα επιδημία της πανώλης.

•Τη Μεγάλη Δευτέρα αρχίζουν πυρετωδώς οι προετοιμασίες της Λαμπριάς με τις γλυκιές μυρωδιές της φογάτσας, του μαντολάτου και της κολομπίνας να πλημμυρίζουν κάθε καντούνι.

•Την επομένη, Μεγάλη Τρίτη, πλήθος κόσμου συρρέει στις εκκλησίες για το τροπάριο της Κασσιανής, ενώ το ίδιο βράδυ στο περιστύλιο των Παλαιών Ανακτόρων, η καθιερωμένη Μουσική Ποιητική Βραδιά με θέμα «Από το Γολγοθά στην Ανάσταση» μας εισάγει μελωδικά στο πνεύμα της Μεγάλης Εβδομάδας.

•Το μεσημέρι της Μεγάλης Τετάρτης οι πιστοί πηγαίνουν στους ναούς για την Ακολουθία του Μεγάλου Ευχελαίου και το βράδυ συμμετέχουν στο Θείο Δράμα γεμίζοντας το χώρο του Δημοτικού Θεάτρου για τη συναυλία Εκκλησιαστικής Μουσικής και Μεγαλοβδομαδιάτικων Μελωδιών από τη Δημοτική Χορωδία.

•Μεγάλη Πέμπτη και η Κέρκυρα μπαίνει πια στην τελική ευθεία για τις εορταστικές εκδηλώσεις…Με την πρώτη καμπάνα της εκκλησίας βάφονται τα αυγά κόκκινα, σύμβολο ανανέωσης της ζωής και της φύσης. Πολύωρες πρόβες ξεκινούν από τις μπάντες στην Πιάτσα Πίνια, ενώ το βράδυ γίνεται η Ακολουθία των Αγίων Παθών με την ανάγνωση των Δώδεκα Ευαγγελίων. Στο Duomo, την Καθολική Μητρόπολη της Πλατείας Δημαρχείου, μια μικρή ιεροτελεστία λαμβάνει χώρα. Οι πιστοί ανάβουν δώδεκα κεριά και σβήνουν από ένα με την ανάγνωση κάθε Ευαγγελίου.

• Την Μεγάλη Παρασκευή το Θείο Δράμα φτάνει στην αποκορύφωσή του με την επιβλητική περιφορά των Επιταφίων – σύμφωνα πάντα με ένα πολύ συγκεκριμένο πρόγραμμα ώστε να υπάρξει χρόνος για τις φιλαρμονικές της πόλης να συνοδεύσουν όλους τους επιταφίους. Πρώτος βγαίνει ο Επιτάφιος του Παντοκράτορα στο Καμπιέλλο, για να ακολουθήσουν όλοι οι υπόλοιποι μέχρι τις 10 το βράδυ που βγαίνει –μεγαλοπρεπέστατος πάντα– ο Επιτάφιος της Μητρόπολης. Μέσα σε ένα έντονα φορτισμένο συγκινησιακά κλίμα, οι φιλαρμονικές παίζουν πένθιμα εμβατήρια∙ η μεγάλη χορωδία της Μητρόπολης ψάλλει το «Αι γενεαί πάσαι» ο ιερός κλήρος αλλά και πλήθος πολιτών ακολουθούν με αργά κατανυκτικά βήματα. Προπορεύονται όσοι κρατούν φανάρια και σκόλες (τα τετράπλευρα λάβαρα) και από κοντά ανεμίζουν τα φλάμπουρα δημιουργώντας ένα εσωτερικό δέος.

•Το Μεγάλο Σάββατο, στις έξι το πρωί, το έθιμο του τεχνητού σεισμού αποτελεί παράδοση για το Ναό της Παναγίας των Ξένων. Ακολουθεί η περιφορά του Επιταφίου της εκκλησίας του Αγίου Σπυρίδωνα. Καθώς η μεγάλη ώρα πλησιάζει, ντόπιοι και επισκέπτες παίρνουν καίριες θέσεις στη μεγάλη πλατεία και στο Λιστόν για την Πρώτη Ανάσταση. Στις 11 η ώρα ακριβώς οι καμπάνες χτυπούν χαρμόσυνα και ο θρήνος δίνει τη θέση του στη…φασαρία! Τεράστια κανάτια με κόκκινες κορδέλες και γεμάτα νερό –οι περίφημοι μπότηδες– εκτοξεύονται με δύναμη από τα στολισμένα μπαλκόνια προκαλώντας εκκωφαντικό κρότο αλλά και κύματα ενθουσιασμού στο συγκεντρωμένο πλήθος. Και εκεί που η φασαρία των μπότηδων τελειώνει, οι φιλαρμονικές ξεχύνονται στους δρόμους παιανίζοντας χαρμόσυνα αυτή τη φορά. Το αλέγκρο μαρς «Μη φοβάστε Γραικοί» κυριαρχεί στον αέρα.

Παράλληλα, στην Πίνια –το παλιό εμπορικό κέντρο της πόλης– αναβιώνει το παραδοσιακό Κορφιάτικο έθιμο της «Μαστέλας». Σύμφωνα με το έθιμο αυτό, οι πινιαδόροι τοποθετούν στη μέση του δρόμου ένα μισοβάρελο γεμάτο με νερό (μαστέλα) στολισμένο με μυρτιές και κορδέλες, καλώντας τους περαστικούς να ρίξουν μέσα νομίσματα για «το καλό». Όταν οι καμπάνες της Πρώτης Ανάστασης σημάνουν, ένας τολμηρός πρέπει να βουτήξει στο βαρέλι και να βγάλει τα νομίσματα.

• Το βράδυ του Μεγάλου Σαββάτου γίνεται η Ανάσταση στην Άνω Πλατεία. Όλα τα παράθυρα των μεγάλων εξαώροφων σπιτιών γύρω από την πλατεία ανοιχτά, με αναμμένα κεριά στα μπαλκόνια∙ χιλιάδες λαμπάδες∙ βεγγαλικά∙ πυροτεχνήματα και τυμπανοκρουσίες. Με το τέλος της Ανάστασης οι μπάντες τριγυρνούν στην πόλη παίζοντας εύθυμα εμβατήρια και ο κόσμος ακολουθεί τραγουδώντας. Το γλέντι έχει μόλις αρχίσει και θα διαρκέσει μέχρι το πρωί με «τσιλίχουρδα» (τοπική μαγειρίτσα), κόκκινα αυγά, φογάτσες, κολομπίνες και άφθονο κρασί. Όλο το νησί γιορτάζει την Ανάσταση του Κυρίου με την αίγλη που της αρμόζει.

Τέλος, την Κυριακή του Πάσχα, οι εκδηλώσεις συνεχίζονται με την περιφορά της εικόνας της Αναστάσεως από το εκκλησίασμα των διάφορων ενοριών, σε μια ατμόσφαιρα που πλέον συνδυάζει την κατάνυξη με την εορταστική διάθεση.

# data[].attributes.location_name
Κέρκυρα, Ελλάδα

# data[].attributes.headline
Κέρκυρα, Ελλάδα

# data[].attributes.subject
Κέρκυρα, Ελλάδα

# data[].attributes.body
ΜΠΟΤΗΔΕΣ | ΚΕΡΚΥΡΑ

Πασχαλινό Έθιμο Κέρκυρας:  Μποτήδες, © Stamatis Katapodis

Στην Κέρκυρα το πρωί του Μεγάλου Σαββάτου ξεκινά ξημερώματα με το έθιμο του τεχνητού σεισμού, ενώ μερικές ώρες αργότερα (στις 11.00 π.μ.) γίνεται η Πρώτη Ανάσταση με τη ρίψη των “μπότηδων». Το συγκεκριμένο έθιμο, αποτελεί επιρροή των Ενετών, οι οποίοι συνήθιζαν την Πρωτοχρονιά (την μεγαλύτερη γιορτή των καθολικών), να ρίχνουν από τα παράθυρά τους παλιά αντικείμενα, προκειμένου να τους φέρει ο νέος χρόνος καινούργια. Οι Κερκυραίοι οικειοποιήθηκαν το έθιμο αυτό και το ενέταξαν στις εορταστικές εκδηλώσεις του Πάσχα. Στις μέρες μας, τα παλιά αντικείμενα αντικαταστάθηκαν από πήλινες  στάμνες (μπότηδες) γεμάτες νερό.

# data[].attributes.location_name
Κυκλάδες, Ελλάδα

# data[].attributes.headline
Κυκλάδες, Ελλάδα

# data[].attributes.subject
Κυκλάδες, Ελλάδα

# data[].attributes.body
Ξεχωριστό χρώμα και άρωμα έχουν οι ημέρες του Πάσχα στα νησιά των Κυκλάδων, στο γραφικότερο – για αρκετούς – νησιωτικό σύμπλεγμα των ελληνικών θαλασσών.

Εκεί, όπου συνδυάζονται ο μπαρουτοπόλεμος της Μήλου με το βύθισμα του Επιταφίου στη θάλασσα, στην Τήνο, το κάψιμο του Ιούδα στη Μύκονο με την αναπαράσταση των Παθών στην Πάρο και τα χιλιάδες αναμμένα τενεκεδάκια στο χωριό Πύργος της Σαντορίνης, δημιουργώντας ένα μαγικό σκηνικό.

Τα αμέτρητα, παραδοσιακά, πασχαλινά έθιμα σε συνδυασμό με την κατανυκτική ατμόσφαιρα μετατρέπουν τις Κυκλάδες σε ιδανικό προορισμό.

# data[].attributes.location_name
Κεντρική Μακεδονία, Ελλάδα

# data[].attributes.headline
Κεντρική Μακεδονία, Ελλάδα

# data[].attributes.subject
Κεντρική Μακεδονία, Ελλάδα

# data[].attributes.body
Στην Κεντρική Μακεδονία ξεχωρίζει το Πάσχα στο Άγιο ‘Ορος. Καθ’ όλη τη διάρκεια της Μεγάλης Εβδομάδας, εκατοντάδες πιστοί καταφθάνουν για να επισκεφτούν την Αθωνική Πολιτεία, εκεί όπου η Ανάσταση είναι ο θεμέλιος λίθος της μοναστηριακής ζωής.

# data[].attributes.location_name
Αθήνα, Ελλάδα

# data[].attributes.headline
Αθήνα, Ελλάδα

# data[].attributes.subject
Αθήνα, Ελλάδα